Doliu în România, după ce doi tineri avocați au murit în aceeași zi. Vestea cutremurătoare a fost dată de colegii lor, iar moartea fulgerătoare i-a șocat pe toți, mai ales că nu erau cunoscuți cu probleme de sănătate preexistente.
Decesele s-au produs în mod subit, joi, 16 mai. Este vorba despre avocatul Marian Stan, din Baroul Ilfov, și Petre Matei, avocat care activa în Baroul București. Pe grupurile de pe rețelele de socializare ale juriștilor au fost publicate fotografiile acestora, alături de mesaje de condoleanțe.
„Odihnește-te în pace, Om bun! Avocat Petre Matei – fotografie realizată la 15.02.2023”, se arată în anunțul privind decesul specialistului în drept de la Baroul București.
În ceea ce îl privește pe avocatul Marian Stan, acesta era membru al Consiliului Baroului Ilfov de peste 12 ani, încă din martie 2012. Trupul neînsuflețit a fost depus la capela din Popești Leordeni.
Astăzi, la ora 15:30, va fi înmormântat la biserica Vintilă Vodă. „Colegii din Baroul Ilfov își exprimă întreaga compasiune pentru trecerea prematura în neființă a colegului lor, domnul avocat Stan Marian, în data de 16.05.2024. Sincere condoleanțe familiei îndurerate!
Consiliul Baroului Ilfov isi exprima eterna recunostinta pentru dedicarea cu care domnul consilier avocat Stan Marian si-a îndeplinit atributiile in calitate de membru al Consiliului Baroului Ilfov, din care a facut parte inca din Martie 2012. Dumnezeu să îl odihnească în pace!”, este mesajul transmis de Baroul Ilfov.
În luna aprilie, o altă veste tristă a cutremurat lumea justiției, după trecea în neființă a procurorului cu cea mai mare vechime din Ministerul Public. Pavel Palcu a murit la vârsta de 70 de ani.
Magistratul încă își desfășura meseria, fiind cunoscut drept unul dintre cei mai buni procurori din România. De-a lungul timpului, a soluționat cazuri celebre de crimă produse în județul Arad.
Și-a început activitatea la 22 de ani, în 1980, la Parchetul de pe lângă Judecătoria Arad. Ulterior a ajuns la Parchetul de pe lângă Tribunalul Arad, instituție pe care a condus-o vreme de 12 ani.